CELEX: 62022TN0164
Language: ga
Date: 2022-03-25 00:00:00
Title: Cás T-164/22: Caingean arna tabhairt an 25 Márta 2022 – Ryanair v an Coimisiún

30.5.2022   
            
            
               GA
            
            
               Iris Oifigiúil an Aontais Eorpaigh
            
            
               C 213/40
            
         
      Caingean arna tabhairt an 25 Márta 2022 – Ryanair v an Coimisiún
      (Cás T-164/22)
      (2022/C 213/58)
      Teanga an cháis: an Béarla
      
         Páirtithe
      
      
         Iarratasóir: Ryanair DAC (Sord, Éire) (ionadaithe: E. Vahida, F. C. Laprévote, V. Blanc, D. Pérez de Lamo agus S. Rating, Dlíodóirí)
      
         Cosantóir: An Coimisiún Eorpach
      
         An t-ordú atá á lorg
      
      Iarrann an t-iarratasóir ar an gCúirt Ghinearálta:
      
                  —
               
               
                  Cinneadh (AE) ón gCoimisiún Eorpach an 21 Nollaig 2021 maidir le Státchabhair SA.63402 (2021/N) – an Phortaingéil – COVID- 19: Cúiteamh as damáiste do TAP II a neamhniú; agus
               
            
                  —
               
               
                  Ordú don Choimisiún Eorpach na costais a íoc.
               
            
         Saincheisteanna dlí agus príomhargóintí.
      
      Mar thaca leis an gcaingean, maíonn an t-iarratasóir ceithre shaincheist dlí.
      
                  1.
               
               
                  An chéad saincheist dlí lena n-éilítear ná gur bhain an Coimisiún mí-úsáid as Airteagal 107(2)(b) CFAE agus go ndearna an Coimisiún earráid shoiléir mheasúnaithe ina athbhreithniú ar chomhréireacht na cabhrach i leith an damáiste a rinne paindéim COVID- 19.
               
            
                  2.
               
               
                  An dara saincheist dlí lena n-éilítear ná go sáraíonn an cinneadh forálacha sonracha CFAE agus prionsabail ghinearálta Dhlí an Aontais, a bhí mar bhonn agus mar thaca ag léirscaoileadh aeriompair an Aontais ó dheireadh na 1980idí i leith (is é sin le rá, neamh-idirdhealú, saor sholáthar seirbhísí agus saoirse bhunaíochta).
               
            
                  3.
               
               
                  An tríú saincheist dlí lena n-éilítear ná gur theip ar an gCoimisiún imscrúdú foirmiúil a thionscnamh in ainneoin “deacrachtaí tromchúiseacha” a bheith ann agus gur sháraigh sé cearta nós imeachta an iarratasóra.
               
            
                  4.
               
               
                  An ceathrú saincheist dlí lena n-éilítear ná gur sháraigh an Coimisiún a dhualgas cúiseanna a lua de bhun Airteagal 296(2) CFAE.